Varanduslik ebavõrdsus üha kasvab, ja robotid suretavad keskklassi välja. Edukad kutsuvad teisi rikkaid rohkem heategevusse panustama, sest need, kel on läinud paremini, peavad ühiskonnale ka tagasi andma. Eestiski kogub heategevus aasta-aastalt hoogu, kuid arenemisruumi on palju.
Endine USA president Barack Obama pidas paar nädalat tagasi Johannesburgis enam kui 15 000 kuulajale kõne. See oli pärast ametiaja lõppu tema esimene suurem ülesastumine, milles ta tõi Donald Trumpile vastanduvate poliitiliste sõnumite kõrval väga selgelt esile maailmas üha olulisemaks muutuva probleemi: varandusliku ebavõrdsuse suurenemise, mis on oht ühiskonnale. Ning sellega haakuva annetamise teema.